Fred Dean

Frederick Rudolph Dean (født 24. februar 1952 i Arcadia i Louisiana, død 14. oktober 2020) var en profesjonell amerikansk fotballspiller som spilte defensive end i National Football League (NFL). Han vant to Super Bowls med San Francisco 49ers, ble utvalgt til Pro Bowl fire ganger og All-Pro førstelag to ganger. I 2008 ble han innlemmet i Pro Football Hall of Fame.

Dean spilte college football for Louisiana Tech Bulldogs og ble utpekt til All-American som senior. Han ble plukket opp i av San Diego Chargers (nå Los Angeles Chargers) i andre runde av NFL Draft i 1975. På grunn av en kontrakttvist ble han i 1981 byttet til San Francisco. Han er medlem av både Chargers og 49ers Hall of Fame.

Tidlig liv
Dean ble født i Arcadia, fylkessete i Bienville Parish nord i Louisiana. Han vokste opp  øst for Ruston, hvor han gikk på Ruston High School.

College
Dean skilte seg ut på Louisiana Tech University i Ruston, etter å ha stått over et tilbud om å spille for den legendariske treneren Eddie Robinson for Grambling State University, som den gang hvart år sendte afroamerikanske spillere til NFL. Dean spilte i hovedsak som en end, og utmerket seg som en defensive lineman for Louisiana Tech Bulldogs. Han ble utvalgt til All-Conference fire ganger og årets forsvarsspiller i Southland Conference to ganger. Som senior i 1974 var han en All-American.

Karriere i NFL

San Diego Chargers
San Diego Chargers plukket opp Dean i andre runde av NFL Draft i 1975 som #33. Chargers' trener Tommy Prothro hadde planer om å bruke ham som linebacker, men gav eventuelt etter for Deans ønske om å forbli en lineman. Som nykommer hadde han syv sacks og satte en personlig rekord med 93 taklinger. Han hadde  sacks i 1978. I 1979 vant Chargers AFC West og hadde færrest poeng tillatt i AFC (246). Dean hadde ni sacks i 13 kamper og ble utvalgt til All-AFC-laget.

Chargers vant igjen divisjonen i 1980, da Dean sammen med Gary "Big Hands" Johnson og Louie Kelcher sørget for at Chargers hadde flest sacks i NFL den sesongen (60). Dean hadde gått glipp av sesongens to første kamper, men klarte allikevel å avslutte sesongen med  sacks. He og Johnson ble utpekt til All-Pros førstelag, og Kelcher ble utpekt til andrelaget. Trioen utgjorde sammen med Leroy Jones et forsvar som fikk kallenavnet Bruise Brothers.

San Francisco 49ers
I 1981 ble Dean byttet til San Francisco 49ers etter et brudd i kontraktforhandlingene med Chargers' eiere. Han klaget på at han var den dårligst betalte defensive linemanen i sitt sjette år i 1980, og at lønnen hans var under gjennomsnittet for alle defensive linemen. Dean argumenterte at han hadde den samme lønnen som svigerbroren, som var en lastebilsjåfør. Dean, som originalt skulle tjene $75 000 det året, fikk en kontrakt med 49ers verdt $150 000 samme år. Chargers' forsvar ble ikke det samme siden, og Don "Air" Coryells Chargers er nå best kjent for et pasningsorientert angrep som scoret mye, men med et forsvar som hindret dem i å nå et Super Bowl. I 2013 beskrev U-T San Diego at Chargers byttet bort Dean som «perhaps the biggest blunder in franchise history». «I can't say how much it affected us, because we did make it to the AFC championship game,» sa Johnson om Chargers uten Dean. «But I could say if we had more pass rush from the corner, it might've been different».

Med San Francisco ble Dean brukt som en pass-rush specialist, og fikk kun spille når 49ers byttet fra et 3–4 forsvar til et 4–3 forsvar eller 4–2 nickel. Han begynte å spille for laget midt i sesongen før en kamp mot Dallas Cowboys i uke 6. Etter et par treningsøkterfikk han spilletid, og hadde to sacks og fikk lagt mye press på Danny White i en 45–14 seier for 49ers. Forfatter Tom Danyluk beskrev Deans prestasjoner i kampen som «the greatest set of downs I have ever seen unleashed by a pass rusher». 49ers' hovedtrener Bill Walsh sa til John Madden, som var kommentator for kampen, «Fred (Dean) just got here... If he plays, he won't play much». Dean endte opp med å spille hele kampen.

To uker senere fikk 49ers sin første seier mot Los Angeles Rams i Candlestick Park, 20–17, i en kamp hvor Dean fikk  sacks på Pat Haden. Dean ble utpekt til UPI NFC Defensive Player of the Year med 12 sacks i 11 kamper for 49ers. 49ers vant Super Bowl XVI det året, og Steve Sabol (NFL Films) sa i 2006 at Deans bytte var den siste meningsfylte byttehandelen midt i en sesong, da den direkte påvirket hvor Lombardi-troféet skulle ende opp det året. San Francisco, som var 3–2 da Dean ankom laget, vant 13 av sine 14 siste kamper, inkludert sluttspillet.

I 1983 satte Dean en personlige rekord og ledet NFC med  sacks, og satte en NFL-rekord med seks i én kamp da 49ers slo New Orleans Saints 27–0 den 13. november.

Dean spilte også en viktig rolle for laget i 1984 da de vant Super Bowl XIX. Han ble gjenforent med sine tidligere lagkamerater for Chargers, Johnson, Kelcher og Billy Shields, som alle ble hentet inn av 49ers.

Arv

Da Dean pensjonerte seg hadde han 93 uoffisielle sacks, ifølge Professional Football Researchers Association. Dean ble innlemmet i Pro Football Hall of Fame i 2008, og en byste laget av Scott Myers ble avduket. Han ble også utvalgt til 40th og 50th Anniversary Team og innlemmet i Chargers Hall of Fame.

Dean ble innlemmet i Louisiana Tech University Athletic Hall of Fame i 1990 og Louisiana Sports Hall of Fame i 1995. I 2009 ble han også innlemmet i College Football Hall of Fame.

Senere år
Etter fotballkarrieren ble Dean en prest i hjembyen Ruston.

Den 8. oktober 2020 ble Dean diagnostert med covid-19 og innlagt på sykehus i West Monroe i Louisiana. Han døde noen få dager etter underveis i luftbåren transport den 14. oktober fra West Monroe til Jackson i Mississippi i en alder av 68 år.

Dean er en av minst 345 NFL-spillere som har blitt diagnostisert med CTE etter sin død, som forårsakes av gjentatte slag mot hodet.

Referanser

Eksterne lenker 
 

Utøvere av amerikansk fotball fra USA
Medlemmer av Pro Football Hall of Fame
Dødsfall relatert til covid-19 i USA
Pro Bowl-spillere fra American Conference
Defensive ends i amerikansk fotball
Pro Bowl-spillere fra National Conference
San Diego Chargers-spillere
San Francisco 49ers-spillere
Personer fra Ruston i Louisiana
Personer fra Arcadia i Louisiana